ગુજરાતમાં અમદાવાદના સ્ટાર યુવા સ્વિમર આર્યન નહેરાએ હોંગકોંગમાં રમાયેલી ગ્રુપ ચેમ્પિયનશિપમાં 1500 મીટર ફ્રી સ્ટાઈલ કેટેગરીમાં શાનદાર પ્રદર્શન કર્યુ હતુ. આર્યને 15:48:06ના સમયમાં ગોલ્ડ મેડલ જીતી લીધો છે. તો સિલ્વર જીતનારે તેનાથી 50 સેકન્ડ વધુ સમય લીધો હતો. મહત્વની વાત એ છે કે આર્યન રિયો ઓલિમ્પિક સ્વિમર સાજન પ્રકાશના રાષ્ટ્રીય રેકોર્ડ તોડતા સહેજમાં રહી ગયો હતો. સાજને 1500મી. ફ્રી સ્ટાઈલ કેટેગરીમાં 15:45ના સમયમાં પુરો કરી રાષ્ટ્રીય રેકોર્ડ બનાવ્યો હતો. જોકે ગુજરાતમાં અંડર 14 કેટેગરીમાં આર્યન પહેલો ખેલાડી બન્યો જેણે આ સિદ્ધી મેળવી છે.